
TLAČOVÁ SPRÁVA
DNI EURÓPSKÉHO KULTÚRNEHO DEDIČSTVA V GALÉRII UMELCOV SPIŠA
Miesto / kontakt: 

Galéria umelcov Spiša (GUS) – kultúrne zariadenie Košického samospráv- 



neho kraja, Zimná 46, Spišská Nová Ves, sekretariat@gus.sk, www.gus.sk
Názov  / termín podujatia:          27. 9. 2016, utorok, 9.00 – 16.30: 


10 centová galéria v rámci Svetového dňa cestovného ruchu

28. 9. 2016, streda 9.00 – 19.30:


9.00 – 16.00: Metodický deň pre učiteľov

17.00 – 19.30: Orbis Pictus – Rozhovory o umení: Umenie Ducha / Návrat súčasného umenia do chrámu 

30. 9. 2016, piatok 16.00 – 19.00:


Ženy on Line 4 / Plastické dekory s Petrom Smikom

Kontakt:


Mgr. Lenka Králová, projekty@gus.sk
Galéria umelcov Spiša v Spišskej Novej Vsi – kultúrne zariadenie Košického samosprávneho kraja pripravila na september v rámci Dní európskeho kultúrneho dedičstva širokú ponuku programov zahŕňa-júcu vernisáže výstav, tvorivé dielne pre žiakov a rodiny s deťmi,  tvorivé dielne Ženy on line 4 pre znevý-hodnené skupiny žien a verejnosti, prednáškový maratón Rozhovory o umení a 10 centové vstupné počas nedelí a Svetového dňa cestovného ruchu (utorok, 27. 9.).
V rámci projektu Orbis Pictus v stredu, 28. 9. o 17.00 pripravila galéria ďalšie pokračovanie Rozhovorov o umení, tentoraz k aktuálnej výstave: prednášku pod názvom Umenie Ducha – Návrat súčasného umenia do chrámu uvedie Mgr. Daniela Čarná, PhD. Projekt je realizovaný vďaka finančnej podpore Fondu na podporu umenia.
V stredu dopoludnia, 28. 9. od 9.00 do 16.00 ponúka galéria program koncipovaný pre pedagógov so špecializáciou na predmety umenovedného charakteru a výchovy pre žiakov základných škôl v rámci Metodického dňa pre učiteľov, s odbornými lektormi Mgr. Jankou Nahálkovou, Mgr. Danielou Čarnou PhD. a Mgr. Annou Timkovou.

Výtvarná keramická dielňa Plastické dekory pod vedením umelca Petra Smika prebehne v piatok, 30. 9. od 16.00 do 19.00 v rámci programu Ženy On Line 4. 
Dni európskeho kultúrneho dedičstva (DEKD) sú významným celoeurópskym podujatím, organizo-vaným Radou Európy a Európskou komisiou, upriamujúcich pozornosť najširšej verejnosti na mimoriadne hodnoty rozmanitého kultúrneho dedičstva v 49 účastníckych štátoch. Základným cieľom DEKD je jednak zvýšiť povedomie obyvateľov o miestnom dedičstve a prehĺbiť záujem o jeho ochranu, ako aj rozvinúť pocit spolupatričnosti s európskym kultúrnym dedičstvom.  

PROGRAM  PODUJATÍ  v rámci DEKD/ september 2016
streda, 14. 9., 17.00 – 19.30

17.00 – 19.30 | Vernisáže výstav „3v1“

Vernisáže troch nových výstavných projektov Sacral Elementum III. / Umenie Ducha, Peter Smik: Keramika, Joel Meyerowitz: Ground Zero spojených so sprievodným programom peruánskeho umelca Moisesa Barrona a inštrumentálnym zoskupením FreeTone. 
utorok, 27. 9., 9.00 – 16.30 

9.00 – 16.30 | SVETOVÝ DEŇ CESTOVNÉHO RUCHU v galérii len za 10 centov!

Celodenná prehliadka aktuálnych a stálych expozícii za zľavnené vstupné. 

streda, 28. 9. 2016, 9.00 – 19.30
9.00 – 16.00 | Metodický deň pre učiteľov výtvarnej výchovy z okresu Spišská Nová Ves

Program koncipovaný pre pedagógov so špecializáciou na predmety umenovedného charakteru a výchovy pre žiakov základných škôl s lektormi Mgr. Jankou Nahálovou, Mgr. Danielou Čarnou, PhD., Mgr. Annou Timkovou – GUS.

17.00 – 19.30 | ROZHOVORY O UMENÍ: Umenie Ducha /  Návrat súčasného umenia do chrámu. 
Kurátorka Mgr. Daniela Čarná, PhD. o projekte Umenie Ducha, ktorý prebieha od roku 2011 v jezuitskej kaplnke Sedembolestnej Panny Márie v Piešťanoch s cieľom dlhodobo prispievať k dialógu kresťanstva a súčasného umenia. Prednáška sa zameria na reflexiu kresťanstva v tvorbe slovenskej výtvarnej profesionálnej scény od 70. rokov 20. storočia po súčasnosť. Výstava je tretím pokračovaním galerijného cyklu Sacral Elementum. 
17.00 – 19.30 | VEČER V GALÉRII

Otvorené stále expozície Jozef Hanula, Terra Gothica, Záhrada umenia a aktuálne výstavy Umenie Ducha / Sacral Elementum III., Peter Smik: Keramika, Joel Meyerowitz: Ground Zero, Peter Župník: Fragmenty. Vstup voľný. 
piatok, 30. 9. 2016, 16.00 – 19.00

16.00 – 19.00 | ŽENY ON LINE 4: Plastické dekory

Účastníčky tvorivej dielne sa naučia modelovať s hlinou a vytvoria si zaujímavé úžitkové predmety s rastlinnými motívmi (hrnčeky, svietniky a reliéfne obrázky), ktoré si potom vypália v keramickej peci. Lektor: Peter Smik. 

